open-index/open-wikipedia-markdown huggingface dataset:
Spotify Greenroom

Το Spotify Greenroom είναι μια κοινωνική εφαρμογή ήχου από το Spotify, η οποία επιτρέπει στο χρήστη να φιλοξενεί ή να συμμετέχει σε ένα εικονικό δωμάτιο ζωντανής ακρόασης για συζήτηση. Η τρέχουσα χωρητικότητα ενός μεμονωμένου δωματίου περιορίζεται σε 1000 άτομα. Η εφαρμογή είναι διαθέσιμη για Android και iOS. Ανταγωνίζεται το Twitter Spaces και το Clubhouse που ανήκουν στον ίδιο τομέα κοινωνικών μέσων.

## Ιστορία
Τον Οκτώβριο του 2020, η Betty Labs κυκλοφόρησε το Locker Room αποκλειστικά για το κατάστημα εφαρμογών iOS. Η εφαρμογή διέθετε εικονικά δωμάτια συνομιλίας ήχου για αθλητές και φιλάθλους. Αργότερα, στα τέλη Μαρτίου του 2021, η Spotify εξαγόρασε την Betty Labs για 50 εκατομμύρια και ανακοίνωσε σχέδια για την αλλαγή του ονόματος της εφαρμογής με μεγαλύτερη έμφαση στον αθλητισμό, τη μουσική και την ποπ κουλτούρα. Στις 16 Ιουνίου 2021, η Spotify κυκλοφόρησε την εφαρμογή ως Spotify Green room σε Android (πρώιμη πρόσβαση) και iOS. Αυτή τη φορά, η εφαρμογή δεν περιορίζεται πλέον στον αθλητισμό.

## Χαρακτηριστικά
Το Greenroom επιτρέπει στο χρήστη να δημιουργήσει ή να συμμετάσχει σε ένα δωμάτιο. Όσον αφορά την εφαρμογή, ένα δωμάτιο είναι ένας εικονικός χώρος όπου οι άνθρωποι μπορούν να συνομιλούν με φωνητική συνομιλία σε πραγματικό χρόνο. Ο χρήστης επιτρέπεται να δημιουργήσει ένα δωμάτιο μόνο στο πλαίσιο μιας ομάδας. Οι ομάδες είναι προκαθορισμένες από την εφαρμογή και αντιπροσωπεύουν είτε μια μάρκα είτε μια γενική κατηγορία, όπως υποδηλώνει το όνομά της. Εάν ένας χρήστης επιλέξει να δημιουργήσει ένα δωμάτιο, το άτομο αυτό θα είναι ο οικοδεσπότης του δωματίου. Ο οικοδεσπότης μπορεί να προσκαλέσει άτομα στο δωμάτιο και να αποφασίσει ποιος μπορεί να μιλήσει. Ο οικοδεσπότης μπορεί να ενεργοποιήσει την καρτέλα εγγραφής και συζητήσεων στο δωμάτιο κατά τη δημιουργία του. Εάν η εγγραφή είναι ενεργοποιημένη σε ένα δωμάτιο, θα εμφανίζεται μια δήλωση αποποίησης ευθυνών στο δωμάτιο για να ενημερώνει τους άλλους χρήστες ότι η συζήτηση καταγράφεται. Ο ηχογραφημένος ήχος σε μορφή mp4 θα αποστέλλεται στον οικοδεσπότη μέσω email μετά την ολοκλήρωση της αίθουσας. Εάν είναι ενεργοποιημένη η καρτέλα Συζητήσεις, οι χρήστες μπορούν να στέλνουν μηνύματα κειμένου ο ένας στον άλλον στην ενότητα δημόσιας συνομιλίας του δωματίου. Επίσης, ο οικοδεσπότης μπορεί να απαγορεύσει την είσοδο χρηστών στο δωμάτιο, εάν είναι απαραίτητο. Εάν ένας χρήστης επιλέξει να συμμετάσχει σε μια αίθουσα, μπορεί είτε να επιλέξει να παραμείνει ως ακροατής είτε να ζητήσει από τον οικοδεσπότη να γίνει ομιλητής. Οι χρήστες έχουν το δικαίωμα να ακολουθούν ή να αποκλείουν οποιονδήποτε άλλο χρήστη κατά την κρίση τους. Οι χρήστες μπορούν επίσης να ενταχθούν σε οποιαδήποτε ομάδα όπως κρίνουν σκόπιμο. Οι χρήστες θα λαμβάνουν ειδοποίηση όταν δημιουργούνται νέες αίθουσες σε ομάδες στις οποίες ανήκουν. Ο χρήστης μπορεί να βρει νέους χρήστες και ομάδες χρησιμοποιώντας την καρτέλα αναζήτησης.

## Αναφορές


Κατηγορία:Λογισμικό Android
Κατηγορία:Πολιτισμός του Διαδικτύου
Κατηγορία:Λογισμικό iOS
Κατηγορία:Μουσική
Κατηγορία:Κοινωνικό δίκτυο
Κατηγορία:Spotify
Ανώγεια Ρεθύμνης (αποσαφήνιση)

Με το όνομα **Ανώγεια** αναφέρονται οι παρακάτω οικισμοί στην περιφερειακή ενότητα Ρεθύμνης:

* τα Ανώγεια Ρεθύμνης, που υπάγονται στον δήμο Ανωγείων
* τα Μικρά Ανώγεια Ρεθύμνης, που υπάγονται στον δήμο Ρεθύμνης

Κατηγορία:Αποσαφηνίσεις ελληνικών τοπωνυμίων
Κλιμάκι Πετριών Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.183636,
          38.402511
        ]
      }
    }
  ]
}

Το **Κλιμάκι** Πετριών είναι παραθαλάσσιος οικισμός και παραλία στα όρια της κεντρικής με τη νότια Εύβοια, στην Περιφερειακή Ενότητα Εύβοιας.

## Γεωγραφικά - ιστορικά στοιχεία
Το Κλιμάκι είναι παραθεριστικός οικισμός στα παράλια του Αιγαίου Πελάγους και τον όρμο Πετριών με υψόμετρο 37 μέτρα. Απέχει περίπου 2 χλμ. Α. από τις Πετριές, 17 χλμ. Α. από το Αλιβέρι (έδρα του δήμου) και 63 χλμ. Α.-ΝΑ. από την Χαλκίδα. Δίπλα και βορειοανατολικά είναι οι Άγιοι Απόστολοι, νότια η Λιάναμμος και νοτιοανατολικά στον όρμο η νησίδα Γκαμήλα. Διαθέτει αμμώδη παραλία, με μερικά αρμυρίκια στην κορυφή της, γαλαζοπράσινα νερά και βράχους στις άκρες της. 

Αναφέρεται επίσημα, ως ξεχωριστός οικισμός για πρώτη φορά το 1991 να απογράφεται στην τότε κοινότητα Πετριών. Σύμφωνα με το πρόγραμμα ''Καλλικράτης'' μαζί με τις Πετριές, τους Αγίους Αποστόλους και τη Λιάναμμο αποτελούν την τοπική κοινότητα Πετριών που υπάγεται στη δημοτική ενότητα Διστύων του Δήμου Κύμης - Αλιβερίου και σύμφωνα με την απογραφή του 2011 έχει πληθυσμό 26 κατοίκους.

## Διευκρίνιση
Στην Εύβοια και τον Δήμο Διρφύων - Μεσσαπίων υπάρχουν δύο ακόμα συνώνυμοι οικισμοί, το Κλιμάκι Μίστρου ή Διρφύων και το Κλιμάκι Καμαρίτσας ή Ψαχνών.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Αυστενασία

Η **Αυστενασία** είναι αυτοανακηρυχθέν μικροέθνος στο Ηνωμένο Βασίλειο. Δημιουργήθηκε το 2008 από τον Τζόναθαν Όστεν, ενώ η «αυτοκρατορία» περιλαμβάνει 24 ακίνητα.

## Ιστορία
Η Αυστενασία κήρυξε την ανεξαρτησία της στις 20 Σεπτεμβρίου του 2008 από τον Τζόναθαν Όστεν, φοιτητή και από τον πατέρα του, Τέρι Όστεν. Αφότου έστειλαν μία δήλωση ανεξαρτησίας στον τοπικό βουλευτή, ο Τέρι ονομάστηκε αυτοκράτορας και ο Τζόναθαν διορίστηκε πρωθυπουργός. Ο Τέρι παραιτήθηκε το 2010 και τον διαδέχθηκε ο Αυτοκράτορας Έσμοντ Γ΄.

## Γεωγραφία
Η Αυστενασία διεκδικεί εδάφη στις ΗΠΑ, στην Αυστραλία, την Ινδία και πολλές ακόμη χώρες. Η πρωτεύουσα, η οποία βρίσκεται στο Λονδίνο, είναι ένα ακίνητο.

## Διοικητική διαίρεση
Η Αυστενασία χωρίζεται σε 56 πόλεις, όπου η κάθε μία έχει και έναν εκπρόσωπο - αντιπρόσωπο.

## Κυβέρνηση
Το πολίτευμα της Αυστενασίας είναι η μοναρχία και ο θρόνος είναι κληρονομικός. Ωστόσο, ο 2ος και 3ος αντίστοιχα μονάρχης δεν είχε καμία σχέση με τον Τέρρι Α΄. Αντ΄ αυτού βγήκαν μέσω του Κοινοβουλίου. Μονάρχης αυτή τη στιγμή είναι ο Τζόναθαν ο πρώτος, ενώ στην επίβλεψή του είναι τα εκτελεστικά, νομοθετικά και δικαστικά καθήκοντα. Υπάρχουν 8 Υπουργεία: Υπουργείο Ψηφιακού Μετασχηματισμού,Υπουργείο Εσωτερικών, Υπουργείο Πολιτισμού, Υπουργείο Αμύνης, Υπουργείο Δικαιοσύνης, Υπουργείο Εδαφών και Διασποράς και Υπουργείο Εξωτερικών.

## Παραπομπές


Κατηγορία:Μικροέθνη
Κλιμάκι Διρφύων Εύβοιας

Το **Κλιμάκι** Διρφύων ή Μίστρου είναι πολύ μικρός ποιμενικός οικισμός του Δήμου Διρφύων - Μεσσαπίων  και της Περιφερειακής Ενότητας Εύβοιας.

## Γενικά στοιχεία
Το Κλιμάκι βρίσκεται στην κεντρική Εύβοια, σε απόσταση περίπου 2 χιλιόμετρα ΝΑ. από τον Μίστρο, 31 χιλιόμετρα Ν.-ΝΑ. από τα Ψαχνά (έδρα του δήμου) και 31χιλιόμετρα Α.-ΒΑ. από την Χαλκίδα. 

Αναφέρεται επίσημα, ως ξεχωριστός οικισμός για πρώτη φορά το 2011 να απογράφεται στον δήμο Διρφύων - Μεσσαπίων. Σύμφωνα με το πρόγραμμα ''Καλλικράτης'' μαζί με τον Μίστρο, τον Άνω Μίστρο  και το Μαυρόπουλο αποτελούν την τοπική κοινότητα Μίστρου που υπάγεται στη δημοτική ενότητα Διρφύων του Δήμου Διρφύων - Μεσσαπίων και σύμφωνα με την απογραφή του 2011 έχει πληθυσμό 8 κατοίκους.

## Σημείωση
Στην Εύβοια και τον Δήμο Διρφύων - Μεσσαπίων υπάρχει ο συνώνυμος οικισμός Κλιμάκι Καμαρίτσας ή Ψαχνών και τον Δήμο Κύμης - Αλιβερίου το Κλιμάκι Πετριών.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Διρφύων - Μεσσαπίων
Πετισούνας Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.118897,
          38.645836
        ]
      }
    }
  ]
}

Ο **Πετισούνας** είναι ημιορεινός οικισμός και τοποθεσία στην κεντρική Εύβοια και την Περιφερειακή Ενότητα Εύβοιας με υψόμετρο 218  μέτρα, ο οποίος βρίσκεται προς τα παράλια του Αιγαίου πελάγους, σε απόσταση περίπου 2 χλμ. ΒΑ. από την Κύμη, 35 χλμ. Β.-ΒΑ. το Αλιβέρι (έδρα του δήμου) και 84 χλμ. Α.-ΒΑ.  από τη Χαλκίδα (μέσω Στενής). Αναφέρεται επίσημα ως ξεχωριστός οικισμός για πρώτη φορά το 1971 να απογράφεται στον τότε δήμο Κύμης. Σύμφωνα με το πρόγραμμα ''Καλλικράτης'' υπάγεται στη δημοτική ενότητα Κύμης του δήμου Κύμης - Αλιβερίου και σύμφωνα με την απογραφή του 2011 δεν έχει μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Κοκκινοεκκλησιές Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.115283,
          38.554725
        ]
      }
    }
  ]
}
Οι **Κοκκινοεκκλησιές** είναι μικρός πεδινός οικισμός στη κεντρική Εύβοια, στην Περιφερειακή Ενότητα Εύβοιας, σε υψόμετρο 17 μέτρα ο οποίος βρίσκεται σε απόσταση 22 χλμ. Β.-ΒΑ. από το Αλιβέρι (έδρα του δήμου) και 72 χλμ. Α.-ΒΑ. από την Χαλκίδα (μέσω Αλιβερίου). Βόρεια και δυτικά του χωριού περνάει ο χείμαρρος Μανικιάτης, βορειοδυτικά είναι το Μεσονήσι και μακρύτερα τα παράλια του Αιγαίου πελάγους, νότια το Αυλωνάρι και δυτικά το Μονόδρυο. Στην περιοχή  διακρίνονται θεμέλια παλαιών κτηρίων, βυζαντινής περιόδου, τα οποία μαζί με διάφορα ευρήματα όπως κεραμίδια,  νομίσματα κα. μαρτυρούν ότι υπήρχε βυζαντινή πόλη. Αναφέρεται επίσημα ως ξεχωριστός οικισμός για  πρώτη φορά το 1991 να απογράφεται στην τότε κοινότητα Κήπων. Σύμφωνα με το πρόγραμμα ''Καλλικράτης'' μαζί με τους Κήπους και τις Σπηλιές αποτελούν την τοπική κοινότητα Κήπων που υπάγεται στη δημοτική ενότητα Κονιστρών του Δήμου Κύμης - Αλιβερίου και σύμφωνα με την απογραφή του 2011 έχει πληθυσμό 6 κατοίκους.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Κορυνοβακτηρίδιο της διφθερίτιδας

To **κορυνοβακτηρίδιο της διφθερίτιδας** (επιστ. ονομ.: ***Corynebacterium diphtheriae***) είναι βάκιλλος θετικός κατά Γκραμ με διάμετρο 0.5–1 μικρομέτρα και μήκος λίγων μικρομέτρων. Στο μικροσκόπιο μοιάζει με κορίνες. Είναι υπεύθυνο για τη διφθερίτιδα. Μεταδίδεται μέσω σταγονιδίων που παράγονται στο αναπνευστικό σύστημα. To κορυνοβακτηρίδιο παράγει τοξίνη η οποία εισέρχεται στον βλεννογόνο του ανώτερου αναπνευστικού, προκαλώντας σοβαρή φλεγμονώδη αντίδραση σε φάρυγγα, αμυγδάλες και στους παραπλήσιους ιστούς. Το νεκρωτικό επιθήλιο είναι γκρίζο και δίνει την εικόνα την μεμβράνης, χωρίς όμως να είναι πραγματική μεμβράνη, αλλά πάντως μπορεί να οδηγήσει σε απόφραξη του αναπνευστικού. Η τοξίνη του κορυνοβακτηριδίου μπορεί να προκαλέσει απομυελίνωση σε κρανιακά νεύρα. Ο ανθρώπινος οργανισμός προφυλάσσεται από τη λοίμωξη με το συγκεκριμένο βάκιλο μέσω του εμβολίου κατά της διφθερίτιδας. 

## Παραπομπές


## Βιβλιογραφία
* 

Κατηγορία:Ακτινοβακτήρια
Κατηγορία:Θετικά κατά Gram βακτήρια
Πίνακας μεταλλίων Θερινών Ολυμπιακών Αγώνων 1908

Ο **πίνακας μεταλλίων των Θερινών Ολυμπιακών Αγώνων του 1908** είναι μία λίστα της Διεθνούς Ολυμπιακής Επιτροπής, η οποία κατατάσσει τις χώρες με βάση τον αριθμό των μεταλλίων που κατέκτησαν στους Θερινούς Ολυμπιακούς Αγώνες του 1908. 

Συνολικά, 2.008 αθλητές από 22 χώρες έλαβαν μέρος σε 110 αγωνίσματα των 22 αθλημάτων που πραγματοποιήθηκαν στο Λονδίνο του Ηνωμένου Βασιλείου, το διάστημα 27 Απριλίου έως 31 Οκτωβρίου 1908. Από τις 22 συμμετέχουσες χώρες, οι 19 κέρδισαν μετάλλιο στους Αγώνες. Αργεντινή, Ελβετία και Τουρκία ήταν οι μοναδικές χώρες που δεν κατέκτησαν κάποιο μετάλλιο.

Οι διοργανωτές της Μεγάλης Βρετανίας κέρδισαν τα περισσότερα χρυσά (56), ασημένια (51) και χάλκινα (39) μετάλλια και βρέθηκαν έτσι στην πρώτη θέση της κατάταξης. Αυτά τα συνολικά 146 μετάλλια σήμαναν τεράστια βελτίωση από τα μόλις δύο που κατακτήθηκαν τέσσερα χρόνια νωρίτερα στο Σαιντ Λούις και αποτελούν μέχρι σήμερα τη μεγαλύτερη συγκομιδή των Βρετανών στην ιστορία των σύγχρονων Ολυμπιακών Αγώνων. Ιδιαίτερη επιτυχία σημείωσαν στα αγωνίσματα πυγμαχίας, όπου από τα 15 διαθέσιμα μετάλλια στις πέντε κατηγορίες βάρους, κατάφεραν να κερδίσουν τα 14. Στη δεύτερη θέση του πίνακα βρέθηκαν οι Ηνωμένες Πολιτείες, που όμως συμμετείχαν με 112 αθλητές, σε αντίθεση με τους 676 Βρετανούς.

Οι αθλητές από την Αυστραλία (τέταρτη Ολυμπιακή συμμετοχή) και τη Νέα Ζηλανδία (συμμετείχε για πρώτη φορά) αγωνίστηκαν σε κοινή ομάδα με το όνομα Αυστραλασία. Στην αποστολή της Μεγάλης Βρετανίας βρέθηκαν και αρκετοί αθλητές από την Ιρλανδία, που εκείνη την εποχή ήταν μέρος του Ηνωμένου Βασιλείου. Αντίθετα, η Φινλανδία που βρισκόταν υπό την κυριαρχία της Ρωσικής Αυτοκρατορίας, έλαβε μέρος ως ξεχωριστή χώρα.

## Πίνακας μεταλλίων

Παρακάτω είναι ο πίνακας μεταλλίων, που κατατάσσει τις χώρες με βάση τα μετάλλια που απονεμήθηκαν από τη Διεθνή Ολυμπιακή Επιτροπή στη διάρκεια των Αγώνων. Η κατάταξη δεν γίνεται με βάση το συνολικό αριθμό των μεταλλίων, αλλά πρώτα με βάση τον αριθμό των χρυσών, στη συνέχεια τον αριθμό των ασημένιων και τέλος, με βάση τον αριθμό των χάλκινων μεταλλίων. Αν μετά από αυτά υπάρχουν ισοπαλίες μεταξύ των χωρών, τότε οι χώρες κατατάσσονται στην ίδια θέση και μπαίνουν στη λίστα αλφαβητικά, σύμφωνα με τους κωδικούς χωρών της ΔΟΕ.

## Παραπομπές


## Εξωτερικοί σύνδεσμοι
* Θερινοί Ολυμπιακοί Αγώνες 1908 - Λονδίνο (Διεθνής Ολυμπιακή Επιτροπή)
* 
* 

Κατηγορία:Θερινοί Ολυμπιακοί Αγώνες 1908
1908
Κληματάρι Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.098619,
          38.580006
        ]
      }
    }
  ]
}

Το **Κληματάρι** είναι μικρό ημιορεινό χωριό στην κεντρική Εύβοια και την Περιφερειακή Ενότητα Εύβοιας με υψόμετρο 156  μέτρα. 

## Γεωγραφικά στοιχεία
Το Κληματάρι βρίσκεται προς τα παράλια του Αιγαίου πελάγους, δυτικά από τον Οξύλιθο και βορειοανατολικά από τους Κήπους. Απέχει 28 χλμ. Β.-ΒΑ. από το Αλιβέρι (έδρα του δήμου - μέσω Αυλωναρίου), 12 χλμ. Ν. από την Κύμη και 71 χλμ. Α.-ΒΑ.  από τη Χαλκίδα. Το χωριό αναπτύσσεται σε δύο συνοικισμούς (δυτικό και ανατολικό) στους πρόποδες γρανιτωδών ηφαιστιογενών λόφων. Τα σπίτια του είναι λιθόκτιστα με τυπική ορθογώνια κάτοψη, έχουν τετράριχτη στέγη με κεραμίδια και διαθέτουν ενδιαφέρουσα τοιχοποιία με μεγάλες ορθογώνιες πέτρες στα δεσίματα της γωνίας και σφηνωτές πλάκες στην κατασκευή.

## Διοικητικά στοιχεία
Αναφέρεται επίσημα, μετά την Επανάσταση του 1821 και την ενσωμάτωση της Εύβοιας, το 1835 να προσαρτάται στον  τότε δήμο Κυμαίων. Σύμφωνα με το πρόγραμμα ''Καλλικράτης'' μαζί με τον  Οξύλιθο, τον Κάμπο, το Μεσονήσι, τη Μονή Μάντζαρη και την Παραλία αποτελούν την τοπική κοινότητα Οξυλίθου που υπάγεται στη δημοτική ενότητα Κύμης του δήμου Κύμης - Αλιβερίου και σύμφωνα με την απογραφή του 2011 έχει πληθυσμό 22 κατοίκους.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Μεσονήσι Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.126678,
          38.566411
        ]
      }
    }
  ]
}

Το **Μεσονήσι** είναι μικρός πεδινός οικισμός στη κεντρική Εύβοια, στην Περιφερειακή Ενότητα Εύβοιας με υψόμετρο 10 μέτρα. Βρίσκεται προς τα παράλια του Αιγαίου πελάγους, σε απόσταση 24 χλμ. Β.-ΒΑ. από το Αλιβέρι (έδρα του δήμου) και 74 χλμ. Α.-ΒΑ. από την Χαλκίδα (μέσω Αλιβερίου). Βόρεια και δυτικά του χωριού περνάει ο χείμαρρος Μανικιάτης, νοτιοδυτικά είναι οι Κοκκινοεκκλησιές, βορειοδυτικά ο Οξύλιθος και βορειοανατολικά η Παραλία του. Αναφέρεται επίσημα ως ξεχωριστός οικισμός για  πρώτη φορά το 1991 να απογράφεται στην τότε κοινότητα Οξυλίθου. Σύμφωνα με το πρόγραμμα ''Καλλικράτης'' μαζί με τον Οξύλιθο, το Κληματάρι, τον Κάμπο, τη Μονή Μάντζαρη και την Παραλία αποτελούν την τοπική κοινότητα Οξυλίθου που  του Δήμου Κύμης - Αλιβερίου και σύμφωνα με την απογραφή του 2011 έχει πληθυσμό 14 κατοίκους.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Φεγγάρι (αποσαφήνιση)

Ο όρος **φεγγάρι** μπορεί να αναφέρεται:

* στη Σελήνη, το μοναδικό φυσικό δορυφόρο της Γης 
* σε κάθε φυσικό δορυφόρο, που περιστρέφεται γύρω από ένα ουράνιο σώμα
* στο όρος Σάος της Σαμοθράκης
Μεντούλης Εύβοιας

Το **Μεντούλη** είναι μικρό πεδινό χωριό της κεντρικής Εύβοιας στην Περιφερειακή Ενότητα Εύβοιας με υψόμετρο 60  μέτρα.

## Γεωγραφικά στοιχείς
Το  Μεντούλη βρίσκεται προς τα παράλια του Αιγαίου πελάγους και τον όρμο της Κύμης. Απέχει 33 χλμ. Β.-ΒΑ. από το Αλιβέρι (έδρα του δήμου - μέσω Αυλωναρίου), 6 χλμ. Ν.-ΝΔ. από την Κύμη και 68 χλμ. Α.-ΒΑ.  από τη Χαλκίδα. Παλιότερα αναφερόταν με το όνομα *Άγιος Χαράλαμπος* λόγω της  ομώνυμης εκκλησίας του χωριού, αλλά και ως "Ταμπάκικα**"**, από τα εργαστήρια κατεργασίας δερμάτων που υπήρχαν.Οι κάτοικοι ασχολούνται κυριώς με την γεωργία, την παραγωγη σύκων Π.Ο.Π (γνωστά και ως σύκα Κύμης) και κουτόπουλων 

Αναφέρεται επίσημα ως ξεχωριστός οικισμός για πρώτη φορά το 1908 με ΦΕΚ 28Α - 08/02/1908 να προσαρτάται στον τότε δήμο Κοτυλαίων. Σύμφωνα με το πρόγραμμα ''Καλλικράτης'' μαζί με τους Καλημεριάνους και τους Γραμματικιάνους αποτελούν την τοπική κοινότητα Καλημεριάνων που υπάγεται στη δημοτική ενότητα Κύμης του δήμου Κύμης - Αλιβερίου και σύμφωνα με την απογραφή του 2011 έχει πληθυσμό 25 κατοίκους.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Φρανσουά ντε Ροσέ

Ο **Φρανσουά ντε Ροσέ** (γαλλικά: François de Rosset), (1571-1619), ήταν επιτυχημένος Γάλλος μεταφραστής και συγγραφέας του 17ου αιώνα.

## Βιογραφικά στοιχεία
Ο Φρανσουά ντε Ροσέ γεννήθηκε το 1571 στην Προβηγκία. Έγραψε έργα ποίησης, μυθιστορήματα και, γνωρίζοντας ιταλικά και ισπανικά, δημοσίευσε αρκετές μεταφράσεις μεγάλων συγγραφέων.

Του αποδίδονται περίπου τριάντα βιβλία, συμπεριλαμβανομένων αρκετών ποιητικών συλλογών, καθώς και μεταφράσεις των Πιέτρο Αρετίνο, Μιγκέλ ντε Θερβάντες, Ματτέο Μαρία Μποϊάρντο και Λουντοβίκο Αριόστο. Στις ιστορίες που συγκέντρωσε το 1619 με τον τίτλο *Οι Αξιομνημόνευτες και τραγικές ιστορίες του καιρού μας*, αφηγείται διάφορα τρομακτικά γεγονότα και καθοριστικές στιγμές της ιστορίας της Γαλλίας, με πολιτικές ταραχές, βίαια συναισθήματα και παθιασμένους έρωτες που αποκαλύπτουν τη διεφθαρμένη φύση της ανθρώπινης ψυχής,*[[Τραγικές Ιστορίες]],* σκοτεινά διηγήματα τρόμου. Συχνά άντλησε την πλοκή του από τα εγκληματικά χρονικά της εποχής του.

Τα μυθιστορηματικά γραπτά του του χάρισαν μεγάλη επιτυχία μεταξύ των συγχρόνων του και επανειλημμένες εκδόσεις έως την εποχή μας.

## Συγγραφικό έργο (επιλογή)
**Ποίηση**

* *Douze Beautés de Phyllis et autres œuvres poétiques* (1614)
* *Délices de la poésie française* (1618) (*Αριστουργήματα της γαλλικής ποίησης*)

**Μυθιστορήματα**

* *Roman des chevaliers de la gloire* (1612) (*Μυθιστόρημα των ιπποτών της δόξας*), επανεκδόθηκε με τον τίτλο *Histoire du palais de la Félicité* (1616)
* *Histoire des amants volages de ce temps* (1616) (*Ιστορία των άστατων εραστών της εποχής μας*)
* *La suite de Roland le Furieux* (1617) (*Η συνέχεια του* *Ορλάνδου μαινόμενου*)
* *Les Histoires mémorables et tragiques de nostre temps* (1614 και 1619) (*Οι Αξιομνημόνευτες και τραγικές ιστορίες του καιρού μας)*

**Μεταφράσεις**

* Αριόστο, *Roland furieux* (1615) (*Ορλάνδος μαινόμενος*)
* Μποϊάρντο, *Roland amoureux* (1618) (*Ορλάνδος ερωτευμένος)*
* Θερβάντες, *Don Quichotte* (1605) (*[[Δον Κιχώτης]]*)
* Θερβάντες, *Nouvelles exemplaires* (1613) (*Νέα αντίγραφα*)
* Αρετίνο, *Les Douze psaumes de la Pénitence de David* (1605) (*Οι Δώδεκα ψαλμοί της Μετάνοιας του Δαβίδ*)

**Συλλογές**

* *Nouveau recueil des plus beaux vers de ce temps* (1609) (*Νέα συλλογή με τους πιο όμορφους στίχους της εποχής μας*)
* *Lettres amoureuses et morales des beaux esprits de ce temps* (1618) (*Ερωτικές και ηθικοπλαστικές επιστολές από τα όμορφα πνεύματα της εποχής μας*)

## Σχετικά άρθρα

* Γαλλική λογοτεχνία 17ου αιώνα

## Παραπομπές


Κατηγορία:Γάλλοι συγγραφείς
Λάραμι (Ουαϊόμινγκ)

Το **Λάραμι** (αγγλικά: Laramie) είναι πόλη και πρωτεύουσα της κομητείας Όλμπανι, στο Ουαϊόμινγκ των ΗΠΑ. Ο πληθυσμός υπολογίζεται σε 32.711 το 2019, καθιστώντας την την πέμπτη μεγαλύτερη πόλη στο Ουαϊόμινγκ. Βρίσκεται δίπλα στο Ποταμό Λάραμι στο νοτιοανατολικό Ουαϊόμινγκ, ενώ η πόλη είναι βορειοδυτικά του Τσεγιέν.

## Ιστορία
Η πόλη έχει πάρει την ονομασία της από τον Τζάσκες Λάραμι, έναν Γαλλοκαναδό συνοριοφύλακα που εξαφανιστήκε στα βουνά Λάραμι περίπου το 1820 και δεν εμφανίστηκε ποτέ. Οι Ευρωπαίοι ονόμασαν πρός τιμήν του μία οροσειρά, μία πόλη, ένα φρούριο, και μία κορυφή. Λόγω των πολλών ονομασιών η πόλη για δεκαετιές ονομαζόταν και «Λάραμι Σίτι» για να ξεχωρίζει.

Το Λάραμι ιδρύθηκε το 1866 ως μια μικρή πόλη κοντά στον πρώτο διηπειρωτικού σταθμού. Η πρώτη τακτική αποβίβαση ατόμων στην πόλη έγινε το 1868, όταν οι εργάτες άρχιζαν να χτίζουν πιο μόνιμες βάσεις. Το Λάραμι Σίτι (όπως ονομαζόταν τότε) είχε μικρά καταστήματα, σχολείο και αρκετές εκκλησίες. Στην αρχή η πόλη υπέφερε από την ανομία. Ο πρώτος σερίφης οργάνωσε μία ομάδα επαγρύπνησης ως απάντηση στους εγκληματίες.

Το 1869, όταν το Ουαϊόμινγκ άρχισε να προοδεύει, στην πόλη ψηφίστηκε νομοσχέδιο που παραχωρεί ίσα δικαιώματα στις γυναίκες.

## Δημογραφικά
Κατά την απογραφή του 2010, υπήρχαν 30.816 άτομα, 13.394 νοικοκυριά και 5.843 οικογένειες. Η φυλετική σύνθεση της πόλης ήταν η εξής:

* Λευκοί 89,5%
* Ασιάτες 3,2%
* 2,8% (άτομα από δύο ή και παραπάνω φυλές)
* 2,5% ( άτομα από άλλη φυλή)
* Αφροαμερικανοί 1,3%
* Ιθαγενείς Αμερικανοί 0,7%
* Άνθρωποι από τον Ειρηνικό Ωκεανό 0,1%

Υπήρχαν 13.394 νοικοκυριά, από τα οποία το 20,4% είχε παιδιά κάτω των 18 ετών, το 33% ήταν παντρεμένο και ένα 6,9% ήταν μία γυναίκα που ζούσε μόνη της. Ο μέσος όρος παιδιών ήταν 2,14 ανά οικογένεια

## Πάρκα και αναψυχή
Το Λάραμι διαθέτει 14 πάρκα μέσα στην πόλη που, μεταξύ άλλων, περιλαμβάνουν παιδικές χαρές, γήπεδα μπέιζμπολ, σόφμπολ και πισίνες.

## Παραπομπές


Κατηγορία:Πόλεις του Ουαϊόμινγκ
Κατηγορία:Έδρες κομητειών του Ουαϊόμινγκ
Παλαιόπυργος Τρικάλων

Ο **Παλαιόπυργος** είναι ένα χωριό του Νομού Τρικάλων. Σύμφωνα με την Απογραφή του 2011 αριθμεί 904 κατοίκους. Σύμφωνα με τη διοικητική διαίρεση του σχεδίου Καποδίστριας αποτελούσε Δημοτικό Διαμέρισμα του Δήμου Παληοκάστρου, ενώ με το πρόγραμμα Καλλικράτης αποτελεί Τοπική Κοινότητα (από το 2019 Κοινότητα) του Δήμου Τρικκαίων.

## Ιστορικά στοιχεία
Η κοινότητα Ζαβλανίων, όπως ονομαζόταν αρχικά, συστάθηκε στις 31 Αυγούστου 1912 με την απόσπαση του οικισμού Ζαβλάνια από το δήμο Παραληθαίων και τον ορισμό του ως έδρα της κοινότητας. Ο οικισμός Ζαβλάνια της κοινότητας και η ίδια η κοινότητα μετονομάστηκαν σε Παλιόπυργος στις 14 Μαΐου 1928. Το 1940 το όνομα της κοινότητας διορθώθηκε σε Παλαιοπύργου. Το 1961 αναγνωρίστηκε ο οικισμός Κοκκόνα και προσαρτήθηκε στην κοινότητα. Το 1997 η κοινότητα καταργήθηκε με την απόσπαση του Παλαιόπυργου και τον ορισμό του ως έδρα του δήμου Παληοκάστρου.

### Αυτοδιοικητική ιστορία
Μετά το 1982 πρόεδροι της κοινότητας διετέλεσαν τα ακόλουθα πρόσωπα:

*1983-1990: Βασίλης Παππάς 
*1991-1998: Κωνσταντίνος Κασσόπουλος

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Τρικκαίων
Μισόκαμπος Εύβοιας

Ο **Μισόκαμπος** είναι ημιορεινό χωριό της κεντρικής Εύβοιας στην Περιφερειακή Ενότητα Εύβοιας, το οποίο βρίσκεται δίπλα στα παράλια του Αιγαίου πελάγους και τον όρμο της Κύμης σε υψόμετρο 161 μέτρα. Απέχει 36 χλμ. Β.-ΒΑ. από το Αλιβέρι (έδρα του δήμου - μέσω Αυλωναρίου), 2 χλμ. Α.-ΒΑ. από την Κύμη και 85 χλμ. Α.-ΒΑ.  από τη Χαλκίδα. Το χωριό είναι γνωστό για την παραλία Καλόγερος που απέχει 2 χλμ. δυτικά του. Αναφέρεται επίσημα ως ξεχωριστός οικισμός για πρώτη φορά το 1981 να απογράφεται στον τότε δήμο Κύμης. Σύμφωνα με το πρόγραμμα ''Καλλικράτης'' υπάγεται στη δημοτική ενότητα Κύμης του δήμου Κύμης - Αλιβερίου και σύμφωνα με την απογραφή του 2011 έχει πληθυσμό 108 κατοίκους.

## Παραπομπές


## Εξωτερικοί σύνδεσμοι
* 

Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Αποκλεισμός του Βερολίνου

[thumb|250px|Μεταγωγικά αεροσκάφη [Douglas C-47|C-47 στο αεροδρόμιο του Tempelhof (1948). Χάρη στην αερογέφυρα από τη Δύση απέτυχε ο αποκλεισμός του Βερολίνου από τους Σοβιετικούς]]
Την 1η Ιανουαρίου 1947 Μεγάλη Βρετανία και ΗΠΑ ένωσαν τις ζώνες κατοχής τους στη Γερμανία σε μια ενιαία διοικητική ενότητα, στην οποία προστέθηκε τον Απρίλιο του 1949 και η γαλλική ζώνη κατοχής. Ήδη από τις αρχές του 1948 αντιπρόσωποι ευρωπαϊκών χωρών καθώς και των ΗΠΑ ανακοίνωσαν την ένωση των περιοχών της δυτικής Γερμανίας υπό τον έλεγχο ενός νέου ομοσπονδιακού συστήματος. Επιπλέον ξεκίνησε υπό την σκέπη του σχεδίου Μάρσαλ η βιομηχανική ανασυγκρότηση και η οικονομική παλινόρθωση της Γερμανίας, συμπεριλαμβανομένης της εισαγωγής νέου νομίσματος, του γερμανικού μάρκου (Deutsche Mark) που θα αντικαθιστούσε το παλιό νόμισμα του Ράιχ (Reichsmark), το οποίο είχαν απαξιώσει οι Σοβιετικοί.

Αντιδρώντας σε αυτές τις εξελίξεις, ο Στάλιν επέβαλε από τις 24 Ιουνίου 1948 αποκλεισμό στο Βερολίνο, το οποίο βρίσκονταν στην σοβιετική ζώνη κατοχής αλλά ήταν υπό διαιρεμένο σε τέσσερις ζώνες ελέγχου από τις νικήτριες δυνάμεις. Ο αποκλεισμός, που διήρκησε μέχρι τις 12 Μαΐου 1949, ήταν η πρώτη μεγάλη κρίση του Ψυχρού Πολέμου. Οι Σοβιετικοί δεν επέτρεπαν την μεταφορά τροφίμων και εφοδίων στις ζώνες του Βερολίνου υπό δυτικό έλεγχο. Οι ΗΠΑ, η Μεγάλη Βρετανία, η Γαλλία, ο Καναδάς, η Αυστραλία, η Νέα Ζηλανδία και άλλες χώρες ανταποκρίθηκαν στην πρόκληση ξεκινώντας την μαζική μεταφορά εφοδίων και στο δυτικό Βερολίνο από αέρος.

Στο ίδιο το Βερολίνο συνεχίστηκαν οι υποκινούμενες από τους Σοβιετικούς εντάσεις. Στο ανατολικό Βερολίνο οι κομμουνιστές επιχείρησαν να παρεμποδίσουν την ομαλή διεξαγωγή των δημοτικών εκλογών της 5ης Δεκεμβρίου 1948 (όπως είχαν κάνει και στις εκλογές του 1946), που έφεραν όμως συντριπτική νίκη (86,3%) των μη κομμουνιστικών δυνάμεων. Τα αποτελέσματα των εκλογών χώρισαν επί της ουσίας το Βερολίνο στο διακριτό δυτικό και ανατολικό τμήμα. Τριακόσιες χιλιάδες Βερολινέζοι διαδήλωσαν υπέρ της συνέχισης της διεθνούς αερογέφυρας που μετέφερε προμήθειες στην πόλη. Τελικά τον Μάιο του 1949 ο Στάλιν υποχώρησε και διεκόπη ο αποκλεισμός της πόλης.

Το 1952 η ΕΣΣΔ πρότεινε επανειλημμένα σχέδιο ενοποίησης της ανατολικής (ελεγχόμενης από τους Σοβιετικούς) και της δυτικής (ελεγχόμενης από τις δυτικές δυνάμεις) Γερμανίας κάτω από ενιαία κυβέρνηση που θα ανέβαινε στην εξουσία ύστερα από εκλογές που θα γίνονταν με την επίβλεψη των Ηνωμένων Εθνών, υπό τον όρο ότι το νέο ενιαίο γερμανικό κράτος δεν θα συμμετείχε σε στρατιωτικές συμμαχίες με άλλες δυτικές δυνάμεις. Οι δυτικοί απέρριψαν την πρόταση.

## Παραπομπές


## Εξωτερικοί σύνδεσμοι
* 

Κατηγορία:Ψυχρός Πόλεμος
Κατηγορία:Ιστορία του Βερολίνου
Κατηγορία:Επακόλουθα του Β΄ Παγκοσμίου Πολέμου
Βερολινο
Πρασούδα Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.25,
          38.664722
        ]
      }
    }
  ]
}
Η **Πρασούδα** ή **Καλό Νησάκι** είναι μικρή βραχονησίδα ανάμεσα στην Εύβοια και τη Σκύρο. Βρίσκεται Α.-ΒΑ. του ακρωτηρίου της Κύμης και πάνω της είναι εγκατεστημένος φάρος ο οποίος κατασκευάστηκε το 1897. Το ύψος του κυκλικού πέτρινου πύργου του είναι 18 μέτρα και το εστιακό του ύψος 42 μέτρα. Η πρόσβαση στον φάρο γίνεται με σκάφος από το λιμάνι της Κύμης που απέχει περίπου 8 ναυτικά μίλια. Διοικητικά, σύμφωνα με το πρόγραμμα ''Καλλικράτης'' υπάγεται στη δημοτική ενότητα Κύμης του δήμου Κύμης - Αλιβερίου και σύμφωνα με την απογραφή του 2011 δεν κατοικείται. Ως οικισμός αναφέρεται για πρώτη φορά το 1940 να προσαρτάται στην τότε κοινότητα Παραλίας Κύμης. 

## Παραπομπές


κατηγορία:νησιά της Ελλάδας
Κατηγορία:Δήμος Κύμης - Αλιβερίου
Κατηγορία:Βραχονησίδες Εύβοιας
Λιστέρια η μονοκυτταρογόνος

Η **Λιστέρια η μονοκυτταρογόνος** (επιστ. ονομ.: ***Listeria monocytogenes***) είναι θετικό κατά Γκραμ βακτήριο, το οποίο ανήκει στο γένος της Λιστέριας. Υπάρχουν 13 ορότυποι, οι οποίοι καθορίζονται απο 2 τοιχωματικά αντιγόνα. Μεταδίδεται στον άνθρωπο από τροφές (τυρί, φρούτα και λαχανικά). Μπορεί να προκαλέσει θανατηφόρα λοίμωξη για το έμβρυο κατά την διάρκεια της εγκυμοσύνης, ή κατα τις πρώτες εβδομάδες της ζωής. Σε υγιείς ενήλικες, η κατανάλωση μολυσμένων τροφών μπορεί να προκαλέσει ήπια γαστρεντερίτιδα – σε ανοσοκοατασταλμένους ασθενείς όμως, μπορεί να προκληθεί μηνιγγίτιδα.

## Παραπομπές

## Βιβλιογραφία
*

Κατηγορία:Θετικά κατά Gram βακτήρια
Κατηγορία:Βακιλλώδη
Τελωνειακή Ένωση ΕΕ-Τουρκίας

Η **Τελωνειακή Ένωση Ευρωπαϊκής Ένωσης - Τουρκίας** είναι μια εμπορική συμφωνία μεταξύ της Ευρωπαϊκής Ένωσης και της Τουρκίας. Η συμφωνία τέθηκε σε ισχύ στις 31 Δεκεμβρίου 1995, μετά από απόφαση του Συμβουλίου Σύνδεσης Ευρωπαϊκής Κοινότητας -Τουρκίας για την εφαρμογή τελωνειακής ένωσης (τουρκικά:Gümrük Birliği) μεταξύ των δύο μερών. Τα εμπορεύματα μπορούν να διακινούνται μεταξύ των δύο οντοτήτων χωρίς τελωνειακούς περιορισμούς. Η Τελωνειακή Ένωση δεν καλύπτει βασικούς οικονομικούς τομείς όπως η γεωργία.

Το 1996 δημιουργήθηκε μια ζώνη ελεύθερων συναλλαγών μεταξύ της Τουρκίας και της Ευρωπαϊκής Ένωσης για προϊόντα που καλύπτονται από την Ευρωπαϊκή Κοινότητα Άνθρακα και Χάλυβα. Η απόφαση 1/98 του Συμβουλίου Σύνδεσης καλύπτει και το εμπόριο γεωργικών προϊόντων.

Εκτός από τη θέσπιση κοινού εξωτερικού τιμολογίου για τα προϊόντα που καλύπτονται, η Τελωνειακή Ένωση προβλέπει ότι η Τουρκία θα ευθυγραμμιστεί με το κοινοτικό κεκτημένο σε διάφορους βασικούς τομείς της εσωτερικής αγοράς, ιδίως όσον αφορά τα βιομηχανικά πρότυπα.

Σύμφωνα με μελέτη του 2020, η συμφωνία ενίσχυσε το εμπόριο μεταξύ ΕΕ και Τουρκίας. Στη μεταποίηση, σημειώθηκε αύξηση 55-65 % στο εμπόριο ΕΕ -Τουρκίας.

## Παραπομπές


Κατηγορία:Συνθήκες της Τουρκίας
Κατηγορία:Οικονομική ιστορία της Τουρκίας
Πίνακας μεταλλίων Χειμερινών Ολυμπιακών Αγώνων 1928

[thumb|200px|Το χρυσό μετάλλιο της [Σόνια Χένι στο ατομικό γυναικών του καλλιτεχνικού πατινάζ.]]
Ο **πίνακας μεταλλίων των Χειμερινών Ολυμπιακών Αγώνων του 1928** είναι μία λίστα της Διεθνούς Ολυμπιακής Επιτροπής, η οποία κατατάσσει τις χώρες με βάση τον αριθμό των μεταλλίων που κατέκτησαν στους Χειμερινούς Ολυμπιακούς Αγώνες του 1928. 

Συνολικά, 464 αθλητές από 25 χώρες έλαβαν μέρος σε 14 αγωνίσματα των 4 αθλημάτων που πραγματοποιήθηκαν στο Σανκτ Μόριτς της Ελβετίας, το διάστημα 11-19 Φεβρουαρίου 1928. Από τις 25 συμμετέχουσες χώρες, οι 12 κέρδισαν μετάλλιο στους Αγώνες. Στην κορυφή της κατάταξης βρέθηκε για δεύτερη συνεχόμενη φορά η Νορβηγία, στη δεύτερη θέση οι Ηνωμένες Πολιτείες και στην τρίτη η Σουηδία.

Δύο χρυσά και τρία χάλκινα μετάλλια δόθηκαν στα 500 μέτρα της παγοδρομίας ταχύτητας, ως αποτέλεσμα ισοπαλιών στην πρώτη και την τρίτη θέση, ενώ δεν ολοκληρώθηκε το αντίστοιχο αγώνισμα των 10.000 μέτρων λόγω προβλήματος με τον πάγο.

## Πίνακας μεταλλίων
[thumb|200px|Ο Νορβηγός [Μπερντ Έβενσεν κατέκτησε 1 χρυσό, 1 ασημένιο και 1 χάλκινο μετάλλιο σε αγωνίσματα της παγοδρομίας ταχύτητας.]]
Παρακάτω είναι ο πίνακας μεταλλίων, που κατατάσσει τις χώρες με βάση τα μετάλλια που απονεμήθηκαν από τη Διεθνή Ολυμπιακή Επιτροπή στη διάρκεια των Αγώνων. Η κατάταξη δεν γίνεται με βάση το συνολικό αριθμό των μεταλλίων, αλλά πρώτα με βάση τον αριθμό των χρυσών, στη συνέχεια τον αριθμό των ασημένιων και τέλος, με βάση τον αριθμό των χάλκινων μεταλλίων. Αν μετά από αυτά υπάρχουν ισοπαλίες μεταξύ των χωρών, τότε οι χώρες κατατάσσονται στην ίδια θέση και μπαίνουν στη λίστα αλφαβητικά, σύμφωνα με τους κωδικούς χωρών της ΔΟΕ.

## Εξωτερικοί σύνδεσμοι
* Χειμερινοί Ολυμπιακοί Αγώνες 1928 - Σανκτ Μόριτς (Διεθνής Ολυμπιακή Επιτροπή)
* 
* 

Κατηγορία:Χειμερινοί Ολυμπιακοί Αγώνες 1928
1928
Πίνακας μεταλλίων Χειμερινών Ολυμπιακών Αγώνων 1936

thumb|400px|Χάρτης με τις χώρες που κατέκτησαν μετάλλιο κατά τη διάρκεια των Αγώνων.
<br />'''Υπόμνημα:'''<br />
 Χώρες που κέρδισαν τουλάχιστον ένα χρυσό μετάλλιο.<br />
 Χώρες που κέρδισαν τουλάχιστον ένα αργυρό μετάλλιο.<br />
 Χώρες που κέρδισαν τουλάχιστον ένα χάλκινο μετάλλιο.<br />
 Χώρες που δεν κέρδισαν κανένα μετάλλιο.<br />
 Χώρες που δεν έλαβαν μέρος στους Αγώνες.
Ο **πίνακας μεταλλίων των Χειμερινών Ολυμπιακών Αγώνων του 1936** είναι μία λίστα της Διεθνούς Ολυμπιακής Επιτροπής, η οποία κατατάσσει τις χώρες με βάση τον αριθμό των μεταλλίων που κατέκτησαν στους Χειμερινούς Ολυμπιακούς Αγώνες του 1936. 

Συνολικά, 646 αθλητές από 28 χώρες έλαβαν μέρος σε 17 αγωνίσματα των 4 αθλημάτων που πραγματοποιήθηκαν στο Γκάρμις-Παρτενκίρχεν της Ναζιστικής Γερμανίας, το διάστημα 6-16 Φεβρουαρίου 1936. Από τις 28 συμμετέχουσες χώρες, οι 11 κέρδισαν μετάλλιο στους Αγώνες.

Στην κορυφή του πίνακα βρέθηκε για τρίτη φορά σε Χειμερινούς Ολυμπιακούς Αγώνες η Νορβηγία (1924 και 1928 οι προηγούμενες δύο), αφήνοντας δεύτερους τους διοργανωτές Γερμανούς και τρίτους τους Σουηδούς.

## Πίνακας μεταλλίων
[thumb|250px|Ο Νορβηγός [Ιβάρ Μπάλανγκρουντ κατέκτησε 3 χρυσά και 1 ασημένιο μετάλλιο σε αγωνίσματα της παγοδρομίας ταχύτητας.]]
Παρακάτω είναι ο πίνακας μεταλλίων, που κατατάσσει τις χώρες με βάση τα μετάλλια που απονεμήθηκαν από τη Διεθνή Ολυμπιακή Επιτροπή στη διάρκεια των Αγώνων. Η κατάταξη δεν γίνεται με βάση το συνολικό αριθμό των μεταλλίων, αλλά πρώτα με βάση τον αριθμό των χρυσών, στη συνέχεια τον αριθμό των ασημένιων και τέλος, με βάση τον αριθμό των χάλκινων μεταλλίων. Αν μετά από αυτά υπάρχουν ισοπαλίες μεταξύ των χωρών, τότε οι χώρες κατατάσσονται στην ίδια θέση και μπαίνουν στη λίστα αλφαβητικά, σύμφωνα με τους κωδικούς χωρών της ΔΟΕ.

## Εξωτερικοί σύνδεσμοι
* Χειμερινοί Ολυμπιακοί Αγώνες 1936 - Γκάρμις-Παρτενκίρχεν (Διεθνής Ολυμπιακή Επιτροπή)
* 
* 

Κατηγορία:Χειμερινοί Ολυμπιακοί Αγώνες 1936
1936
Χρυσίζων σταφυλόκοκκος

thumb|right|''Χρυσίζων σταφυλόκοκκος'' σε βασικά μέσα καλλιέργειας.
[thumb|right|[Αιμόλυση σε αιματούχο άγαρ, δραστηριότητα DNάσης, συγκέντρωση παράγοντα A, συγκολλησιμότητα λατέξ, ανάπτυξη σε αλατούχο Mannitol άγαρ και Baird-Parker άγαρ, παραγωγή υαλουρονιδάσης.]]

**Χρυσίζων σταφυλόκοκκος** (επιστημονική ονομασία: ***Staphylococcus aureus***) είναι βακτήριο, είδος Gram θετικού κόκκου, το οποίο ανήκει στο γένος των σταφυλοκόκκων. Βρίσκεται στο δέρμα και σε βλεννογόνους στο άνω αναπνευστικό σύστημα - κυρίως στην μύτη. Αν και συχνά δεν επιφέρει επιπτώσεις, ενίοτε προκαλεί δερματικές και συστηματικές λοιμώξεις.

Συχνά είναι καταλάση-θετικός και θετικός στην απονιτροποίηση, ενώ επίσης είναι προαιρετικά αναερόβιος οργανισμός που μπορεί να αναπτυχθεί χωρίς την παρουσία οξυγόνου.

## Εξάπλωση
Εκτιμάται ότι το 20% έως 30% του παγκόσμιου πληθυσμού είναι μακροχρόνιοι φορείς του *Staphylococcus aureus*, που μπορεί να βρεθεί ως μέρος της φυσιολογικής χλωρίδας του δέρματος, της μύτης και ως φυσιολογικός κάτοικος του κατώτερου αναπαραγωγικού συστήματος των γυναικών.

## Θεραπεία
Η θεραπεία είναι ο χειρουργικός καθαρισμός, όποτε είναι εφικτό, και πενικιλλινούχα αντιβιοτικά, εκτός αν ο σταφυλόκοκκος είναι ανθεκτικός στην μεθικιλλίνη (τύπου MRSA· methicillin-resistant *<u>S</u>taphylococcus <u>a</u>ureus*) και τότε όλα τα β-λακταμινικά αντιβιοτικά είναι αναποτελεσματικά. Το συχνό πλύσιμο των χεριών προστατεύει από την εξάπλωση των σταφυλοκόκκων.

## Παραπομπές

## Βιβλιογραφία

## Εξωτερικοί σύνδεσμοι

* StopMRSANow.org — Discusses how to prevent the spread of MRSA
* TheMRSA.com  — Understand what the MRSA infection is all about.
* 
* 
* Type strain of ''Staphylococcus aureus'' at Bac''Dive'' –  the Bacterial Diversity Metadatabase

Κατηγορία:Σταφυλόκοκκος (γένος)
Εντεροβακτηριοειδή

Τα **Εντεροβακτηριοειδή** (**Enterobacteriaceae**) είναι οικογένεια βακτηρίων τα οποία βρίσκονται συνήθως στον εντερικό σωλήνα των ανθρώπων και άλλων ζώων. Είναι αρνητικά κατά Γκραμ και συμπεριλαμβάνουν μικρόβια που βρίσκονται στην φυσιολογική εντερική χλωρίδα αλλά και παθογόνα μικρόβια. Μερικά σημαντικά παθογόνα είναι τα γένη «εσερίχια» (*Escherichia*), «σιγκέλλα» (*Shigella*), «σαλμονέλλα» (*Salmonella*), «σερράτια» (*Serratia*), «πρωτέας» (*Proteus*) και άλλα. Προκαλούνε εντερικές και συστηματικές λοιμώξεις- πιο συχνή είναι η ουρολοίμωξη απο εσερίχια. Επειδή αρκετές είναι νοσοκομειακές λοιμώξεις, αρκετά στελέχη ανάπτυξαν αντοχή στην αντιβίωση. 

Ταξινομούνται αναλόγως της αντιγονικής τους σύνθεσης, βασισμένη σε 3 αντιγόνα: τον «ολιγοσακχαρίτη O» (*O polysaccharide*), το «αντιγόνο K» (*K antigen*) από το έλυτρο (περίβλημα) και το «αντιγόνο H» (*H antigen*) το οποίο βρίσκεται στο μαστίγιο των μικροβίων.

## Παραπομπές


## Βιβλιογραφία
* 

*
Μπωλιέ-συρ-Δορδόνη

Το **Μπωλιέ-συρ-Δορδόνη** (οξιτανικά: *Bel Luec*, γαλλικά: *Beaulieu-sur-Dordogne*) είναι μια κοινότητα στο νομό Κορέζ  στην περιοχή Νέα Ακουιτανία της κεντρικής Γαλλίας.

Ο πληθυσμός της κοινότητας ανέρχεται σε 1220 κατοίκους σύμφωνα με την απογραφή του 2013.

## Δείτε επίσης
* Νέα Ακουιτανία
* Κορέζ

## Παραπομπές


## Εξωτερικοί σύνδεσμοι
* Επίσημος ιστότοπος της Μπωλιέ-συρ-Δορδόνη 

Κατηγορία:Κορέζ
Ύμνος του ΝΑΤΟ

Ο **ύμνος του ΝΑΤΟ** είναι ο ύμνος της ΝΑΤΟϊκής οργάνωσης. Είναι ένα κομμάτι που συντέθηκε χωρίς λόγια το 1989 από τον Λουξεμβουργιανό Αντρέ Ράιχλινγκ (*André Reichling*), μέλος του ΝΑΤΟ και αξιωματικό του στρατού της οργάνωσης. Το κομμάτι χρησιμοποιούταν για πολλά χρόνια ανεπίσημα μέχρι να αναγνωριστεί ως ο επίσημος ύμνος τον Ιανουάριο του 2018.

## Ιστορία
Αρχικές προτάσεις για ένα ΝΑΤΟϊκό ύμνο πηγαίνουν πίσω στο 1958, την ένατη επέτειο της οργάνωσης. Το "NATO song" (ελλ. Τραγούδι του ΝΑΤΟ) χρησιμοποιούταν δημόσια, αλλά δεν υιοθετήθηκε ποτέ. Το 1960, ο Σμήναγος Έντουαρντ Τσίλτον (Edward Chilton) της Βρετανικής Βασιλικής Πολεμικής Αεροπορίας πρότεινε να συνδυαστούν οι εθνικοί ύμνοι όλων των κρατών μελών σε μία σύνθεση για τον ύμνο της οργάνωσης.

Το 1989, για να γιορταστεί ο σχηματισμός του ΝΑΤΟ στη 40η επέτειο, ο Αντρέ Ράιχλινγκ συνέθεσε ένα ύμνο χωρίς λόγια με τίτλο 'Ο Ύμνος του ΝΑΤΟ' και ο ύμνος ακούστηκε στη τελετή επετείου τον ίδιο χρόνο.  Χρησιμοποιούταν ανεπίσημα στα επόμενα χρόνια σε συνόδους και επετείους, μέχρι να αναγνωριστεί επίσημα ως ο ύμνος του ΝΑΤΟ στις 3 Ιανουαρίου του 2018.

## Παραπομπές
 

## Εξωτερικοί σύνδεσμοι
* Ο ύμνος στο Wikimedia Commons

Κατηγορία:Εθνικοί ύμνοι
Κατηγορία:ΝΑΤΟ
Μαρμπό

Το γαλλικό όνομα **Μαρμπό** (*Marbot*, [maʁbo]) μπορεί να αναφέρεται:

## Άνθρωποι
* Ζαν-Αντουάν Μαρμπό (1754–1800), Γάλλος στρατηγός και πολιτικός
* Αδόλφος Μαρμπό (1781–1844), Γάλλος στρατηγός
* Μαρσελέν Μαρμπό (1782–1854), Γάλλος στρατηγός

Κατηγορία:Αποσαφηνίσεις ονομάτων
Κοινοί Θνητοί

Οι ***Κοινοί Θνητοί*** είναι μουσικό συγκρότημα από το Αλιβέρι που δημιουργήθηκε το 2016.

Είναι γνωστοί για τον συνδυασμό διαφορετικών μουσικών ειδών, δημιουργώντας έναν ιδιαίτερο και χαρακτηριστικό ήχο. Στη μουσική τους συνυπάρχουν χιπ χοπ ρυθμοί, ροκ μελωδίες και στοιχεία από την ελληνική μουσική παράδοση. Η μπάντα έχει ιστορικό ακτιβισμού και συμμετέχει σε συναυλίες για την ενίσχυση ευάλωτων κοινωνικών ομάδων, ατόμων που έχουν πληγεί από καταστροφές και για την υποστήριξη κοινωνικών κινητοποιήσεων. 

Έχουν χαρακτηριστεί ως «βαθιά αιχμηροί και πολιτικοί», καθώς συχνά καυτηριάζουν πραγματικές καταστάσεις και γεγονότα και παίρνουν σαφή, ριζοσπαστική πολιτική θέση μέσω των τραγουδιών τους, και όχι μόνο: Η ριζοσπαστικότητά τους φαίνεται, πέρα από τους στίχους τους, και μέσα από συνεντεύξεις τους στον ''Οδηγητή'', το περιοδικό της Κομμουνιστικής Νεολαίας Ελλάδας (ΚΝΕ), με την οποία έχουν ιδιαίτερη σχέση καθώς τους στήριξε στα πρώτα τους βήματα ως συγκρότημα, μια σχέση που συνεχίζεται μέσω της συμμετοχής του συγκροτήματος στα Φεστιβάλ ΚΝΕ-Οδηγητή και άλλες συναυλίες του ΚΚΕ και της ΚΝΕ.

Για την τραγωδία των Τεμπών έχουν κυκλοφορήσει δύο τραγούδια, το *Θ' αργήσω απόψε*, που κυκλοφόρησε λίγες μόλις μέρες μετά το δυστύχημα, και το *Θα Νικήσουμε*, που κυκλοφόρησε με αφορμή την επέτειο των δύο χρόνων από την ημέρα του δυστυχήματος και τις μεγαλειώδεις κινητοποιήσεις της 28ης Φλεβάρη. Στα τραγούδια αυτά μεταφέρουν το μήνυμα ότι η τραγωδία ήταν δολοφονία του κράτους και της κεφαλαιοκρατίας. Στα περισσότερα τραγούδια τους προβάλλουν κοινωνικά και πολιτικά ζητήματα από ταξική σκοπιά και με αντικαπιταλιστικά χαρακτηριστικά, ενώ έχουν και μη κοινωνικοπολιτικά τραγούδια, όπως το *Βάλτο να τ'ακούς* (sic)*,* που έχει τις περισσότερες ακροάσεις στο Spotify και προβολές στο YouTube.

## Δισκογραφία
### Άλμπουμ

* Η Πόλη (2016)
* Κοινοί Θνητοί (2016)
* Αδέσποτα (2017)
* Λεύθερος (2017)
* Αντίληψη (2018)
* Κόκκινα Σημάδια (2021)
* Κοινοί Θνητοί (2023)
* Γινόμενο (2025)

### Live άλμπουμ
* Ζωντανά στην Τεχνόπολη 2023-2024 (2025)
* ΤΕΧΝΟΠΟΛΗ 2025 Full Live Recording (2026)

### Singles
* Βάλτο να τ'ακούς (2018)
* Να χα τη Δύναμη (2018)
* Ακρόαση (2019)
* Χαρτάκι (2019)
* Απογείωση (2019)
* Τα Πάντα Ραπ (2020)
* Στο Ντόπο (Acoustic) (2020)
* Σινιάλο (2021)
* Απόψε (2022)
* Είμαι απ' τα παιδιά (2022)
* Προκαθορισμένο (2022)
* Τα Φάλτσα των Καιρών (2023)
* Θ' αργήσω απόψε (2023)
* Κάθε Τέλος και Αρχή (2023)
* Κόντρα στους καιρούς (2024)
* Θα Νικήσουμε (2025)
* Ηθικός Αυτουργός (2025)
* Δρόμος (2025)

### Live singles

* Εμένα Οι Φίλοι Μου (Στην Κατερίνα...) (2024)

### EP
* Σκιές (Instrumental Project) (2020)
## Παραπομπές


Κατηγορία:Ελληνικά hip hop συγκροτήματα
Κατηγορία:Ελληνικά μουσικά συγκροτήματα
Μικροφυσιομετρία

**Μικροφυσιομετρία** είναι η in vitro μέτρηση των λειτουργιών και δραστηριοτήτων της ζωής ή της ζωντανής ύλης (όπως όργανα, ιστοί ή κύτταρα) και των φυσικών και χημικών φαινομένων που εμπλέκονται σε πολύ μικρή κλίμακα (μικρόμετρο) Ο όρος μικροφυσιομετρία εμφανίστηκε στην επιστημονική βιβλιογραφία στα τέλη της δεκαετίας του 1980.

Οι κύριες παράμετροι που αξιολογούνται στη μικροφυσιομετρία περιλαμβάνουν το pH και τη συγκέντρωση του διαλυμένου οξυγόνου, της γλυκόζης και του γαλακτικού οξέος, με έμφαση στις δύο πρώτες. Η πειραματική μέτρηση αυτών των παραμέτρων σε συνδυασμό με ένα ρευστό σύστημα για τη διατήρηση της κυτταρικής καλλιέργειας και μια καθορισμένη εφαρμογή φαρμάκων ή τοξινών παρέχει τις ποσοτικές παραμέτρους εξόδου ρυθμούς εξωκυτταρικής οξίνισης (EAR), ρυθμούς κατανάλωσης οξυγόνου (OUR) και ρυθμούς κατανάλωσης γλυκόζης ή απελευθέρωσης γαλακτικού για τον χαρακτηρισμό της μεταβολικής κατάστασης.

Λόγω της φύσης των μετρήσεων που βασίζονται σε αισθητήρες χωρίς ετικέτες, είναι εφικτή η δυναμική παρακολούθηση κυττάρων ή ιστών για αρκετές ημέρες ή ακόμη και για μεγαλύτερο χρονικό διάστημα. Σε μια εκτεταμένη χρονική κλίμακα, μια δυναμική ανάλυση της μεταβολικής απόκρισης ενός κυττάρου σε μια πειραματική θεραπεία μπορεί να διακρίνει οξείες επιδράσεις (π.χ. μία ώρα μετά από μια θεραπεία), πρώιμες επιδράσεις (π.χ. στις 24 ώρες) και καθυστερημένες, χρόνιες αποκρίσεις (π.χ. στις 96 ώρες). Όπως αναφέρουν οι Alajoki κ.ά., "Η ιδέα είναι ότι είναι δυνατόν να ανιχνευθεί η ενεργοποίηση των υποδοχέων και άλλες φυσιολογικές αλλαγές σε ζωντανά κύτταρα με την παρακολούθηση της δραστηριότητας του ενεργειακού μεταβολισμού".

## Παραπομπές


Κατηγορία:Νανοτεχνολογία
Κατηγορία:Αναδυόμενες τεχνολογίες
Μετάλλιο της Βασίλισσας Ελισάβετ

Το **Μετάλλιο της Βασίλισσας Ελισάβετ** (ολλανδικά: *Koningin Elisabeth Medaille*, γαλλικά: *Médaille de la reine Élisabeth*) ήταν ένα βελγικό παράσημο που δημιουργήθηκε τον Οκτώβριο του 1916 με βασιλικό διάταγμα, προκειμένου να αναγνωριστούν υπηρεσίες που προσφέρθηκαν στο Βέλγιο για την ανακούφιση των πολιτών από τα δεινά του Α΄ Παγκοσμίου Πολέμου. Υιοθετήθηκε στις 15 Σεπτεμβρίου 1915, αν και η τελική του μορφή οριστικοποιήθηκε στις 14 Μαΐου 1919. Απονεμήθηκε σε άτομα, τόσο Βέλγους όσο και ξένους υπηκόους, οι οποίοι, όπως και η ίδια η Βασίλισσα Ελισάβετ του Βελγίου, εργάστηκαν και φρόντισαν θύματα του πολέμου πριν από τις 10 Σεπτεμβρίου του 1919. Το νοσηλευτικό προσωπικό που έλαβε το μετάλλιο απέκτησε μια παραλλαγή αυτού, που περιλάμβανε έναν κόκκινο εμαγιέ σταυρό για επίστεψη. Το μετάλλιο απονεμήθηκε σε πολλούς Βέλγους και ξένους ιατρούς και νοσηλευτές.

## Περιγραφή
Το Μετάλλιο της Βασίλισσας Ελισάβετ είναι ένα κυκλικού σχήματος παράσημο, διαμέτρου 36 χιλιοστών, που έχει μια ελαφρώς υπερυψωμένη άκρη και στις δύο πλευρές. Αποτελούνταν συνήθως από χαλκό, αν και πολλοί αποδέκτες έλαβαν αργυρή ή επιχρυσωμένη παραλλαγή.
Η εμπρόσθια όψη του απεικονίζει την Βασίλισσα Ελισάβετ του Βελγίου με την επιγραφή «ÉLISABETH REINE DES BELGES» (δηλ. *Ελισάβετ Βασίλισσα των Βέλγων*). Η οπίσθια όψη είχε την ανάγλυφη εικόνα μιας νοσηλεύτριας, η οποία καθισμένη κρατάει έναν λύχνο, ενώ υπάρχει η λατινική επιγραφή «PRO PATRIA HONORE ET CARITATE» (δηλ. *Για Πατρίδα Τιμή και Φιλανθρωπία*). Το μετάλλιο συνοδευόταν από μια μεταξωτή μουαρέ κορδέλα, η οποία είχε ροζ άκρες.

## Αποδέκτες
Μερικοί από τους αποδέκτες του μεταλλίου ήταν οι εξής:
* Θεοδωσία Μπάγκοτ
* Χέλεν Μπόιλ
* Μάμπελ Τζόουνς
* Μαίρη Χίσχολμ 
* Τζιν Κορμπς
* Μαίρη Ντέιβις (Μπράουν)
* Μαίρη Έμοτ
* Μιρτλ Φλάουερ
* Έλσι Νόκερ 
* Ελίζαμπεθ Πίνφολντ
*Τζέιν Ρούνκιμαν
*Μάίρη Ντάουνι Στιούαρτ
*Έμιλι Μπλάκμορ Σταπ
* Χενριέτα Γουίλμορ
*Χέλεν Ραμπαλιάτι
* Μαίρη Τ. Γουόλ (Λιντς)
* Μαίρη Ντάγκαν

## Παραπομπές

## Άλλες πηγές
* Quinot H., 1950, *Recueil illustré des décorations belges et congolaises, 4e Edition.* (Hasselt)
* Cornet R., 1982, *Recueil des dispositions légales et réglementaires régissant les ordres nationaux belges. 2e Ed. N.pl*.,  (Brussels)
* Borné A.C., 1985, *Distinctions honorifiques de la Belgique, 1830-1985* (Brussels)
* Captain H. Taprell Dorling, 1956, *Ribbons and Medals*, page 178 (A.H.Baldwin & Sons, London)

## Εξωτερικοί σύνδεσμοι
*Bibliothèque royale de Belgique 
*Les Ordres Nationaux Belges 
*ARS MORIENDI Notables from Belgian history  
*Νεοζηλανδοί αποδέκτες του Μεταλλίου της Βασίλισσας Ελισάβετ αναφέρονται εδώ

Κατηγορία:Μοναρχία του Βελγίου
Κατηγορία:Επακόλουθα του Α΄ Παγκοσμίου Πολέμου
Μπεσσιέρ

Το γαλλικό όνομα **Μπεσσιέρ** (*Bessières*) μπορεί να αναφέρεται:

## Άνθρωποι
* Ζαν Μπατίστ Μπεσσιέρ (1768–1813), στρατάρχης της Γαλλίας
* Μπερτράν Μπεσσιέρ (1773–1855), Γάλλος στρατηγός

## Τοποθεσίες
* Μπεσιέρ (Ωτ-Γκαρόν), Γαλλία

Κατηγορία:Αποσαφηνίσεις ονομάτων
Κελλερμάν

Το όνομα **Κελλερμάν** (*Kellermann*) μπορεί να αναφέρεται:

## Άνθρωποι
* Φρανσουά Κριστόφ Κελλερμάν (1735–1820), στρατάρχης της Γαλλίας
* Φρανσουά Ετιέν ντε Κελλερμάν (1770–1835), Γάλλος στρατηγός
* Φρανσουά Κριστόφ Εντμόν ντε Κελλερμάν (1802–1868), Γάλλος πολιτικός

Κατηγορία:Αποσαφηνίσεις ονομάτων
Δουμάς

Το γαλλικό επώνυμο **Δουμάς** (*Dumas*, [dymɑ]) μπορεί να αναφέρεται:

## Άνθρωποι
* Γκιγιώμ-Ματιέ Δουμάς (1753–1837), Γάλλος στρατηγός
* Θωμάς Αλέξανδρος Δουμάς (1762–1806), Γάλλος στρατηγός
* Αλέξανδρος Δουμάς «πατέρας» (1802–1870), Γάλλος συγγραφέας
* Αλέξανδρος Δουμάς «υιος» (1824–1895), Γάλλος συγγραφέας

Δουμας
Σουλτ

Το γαλλικό όνομα **Σουλτ** (*Soult*) μπορεί να αναφέρεται:

## Άνθρωποι
* Ζαν Σουλτ (1769–1851), στρατάρχης της Γαλλίας
* Πιερ Μπενουά Σουλτ (1770–1843), Γάλλος στρατηγός

Κατηγορία:Αποσαφηνίσεις ονομάτων
Παραφροσύνη

**Παραφροσύνη** ή στην καθομιλουμένη **τρέλα** (ο δεύτερος όρος χρησιμοποιείται κυρίως προσβλητικά ανεξαρτήτως αν ο δέκτης εμφανίζει συμπτώματα ή όχι) είναι όροι που περιγράφουν ένα φάσμα συμπεριφορών που χαρακτηρίζονται από ορισμένα αφύσικα νοητικά ή συμπεριφορικά πρότυπα. Η παραφροσύνη μπορεί να αναγνωριστεί από παραβίαση των θεσμοποιημένων κοινωνικών κανόνων. Επιστημονικά ο όρος *παραφροσύνη*  δεν υφίσταται και θεωρείται παρωχημένος, μη επιστημονικός όρος που δηλώνει την «ψυχική αστάθεια». Στην ιατρική, ο γενικός όρος ψύχωση χρησιμοποιείται για να συμπεριλάβει την παρουσία είτε ψευδαισθήσεων είτε παραισθήσεων είτε και των δύο στον ασθενή. Ως ιατρικός όρος, η παραφροσύνη δεν υφίσταται πλέον και ούτε αποτελεί ιατρική διάγνωση, υφίσταται όμως ως νομικός όρος στις Ηνωμένες Πολιτείες που απαντάται στο Κοινό Δίκαιο.
## Παραπομπές


## Δείτε επίσης

* Σχιζοφρένεια
* Ψυχιατρείο

Κατηγορία:Ψυχοπαθολογία
Κατηγορία:Ψυχιατρική
Ψευδομονάδα

Η **Ψευδομονάδα** (επιστ. ονομ.: ***Pseudomonas***, ***Ψευδομονάς***) είναι γένος αρνητικών κατά Γκραμ βακτηρίδίων. Εντοπίζεται στο χώμα και στο νερό, ειναι αρκετά διαδεδομενο στην φύση. Η ταξινόμηση της βασίζεται σε χαρακτηριστικά της καλλιέργειας της καθώς επίσης και σε έλεγχο του DNA και RNA του βακτηριδιου. Σημαντικότερο είδος ψευδομονάδας για τον άνθρωπο ειναι η ψευδομονάδα η Ψευδομονάδα η πυοκυανική η οποία προκαλεί αρκετες ενδονοσοκομειακές λοιμώξεις σε εξασθενημένους ασθενείς.

## Παραπομπές


## Πηγές
* 

*
Ακινητοβακτήριο

To **ακινητοβακτήριο** (απαντάται και ως **ακινετοβακτήριο**), με την επιστημονική ονομασία ***Acinetobacter***, είναι γένος Gram αρνητικών βακτηρίων. Εντοπίζεται στο χώμα και στο νερό, και είναι αρκετά διαδεδομένο στην φύση. 

Σημαντικότερο είδος ακινετοβακτηριδίου για τον άνθρωπο είναι το *Acinetobacter baumannii*, που προκαλεί αρκετές ενδονοσοκομειακές λοιμώξεις σε εξασθενημένους ασθενείς, ιδίως στις ΜΕΘ. Συνήθως είναι ανθεκτικό σε πολλά αντιβιoτικά φάρμακα. Στο γένος των *Acinetobacter* απαντώνται 38 διαφορετικά είδη βακτηρίων.

Το βακτήριο *Acinetobacter baumannii* είναι ανθεκτικό ακόμα και στην καρβαπενέμη, ενώ σύμφωνα με στοιχεία του 2023, το βακτήριο αυτό που «σαρώνει» τις ελληνικές ΜΕΘ και το ίδιο ευθύνεται για 20 θανάτους ανά 100.000 κατοίκους.

## Παραπομπές


## Βιβλιογραφία
* 

Κατηγορία:Αρνητικά κατά Gram βακτήρια
Κατηγορία:Ψευδομοναδώδη